
讘讘讗 诪爪讬注讗 驻讜 注"讗 - 驻讬专讜砖 砖讟讬讬谞讝诇抓

讞讻讬诐 讬转拽专讬 [讞讻诐 讜专讜驻讗 讬讬拽专讗], 讗讘诇 "专讘讬" 诇讗 讬转拽专讬 [讬讬拽专讗], 讜讗住讜 [讜专驻讜讗转讜] 砖诇 专讘讬 注诇 讬讚讜 转讛讗. 讜注讜讚 专讗讬转讬 砖诐: 专讘讬 讜专' 谞转谉 鈥� 住讜祝 诪砖谞讛, 砖讛诐 讗讞专讜谞讬 讛转谞讗讬诐, 注讜专讻讬 讛诪砖谞讛. 专讘 讗砖讬 讜专讘讬谞讗 鈥� 住讜祝 讛讜专讗讛, 讻诇讜诪专, 住讜祝 转拽讜驻转 讛讗诪讜专讗讬诐 砖诪转拽讜驻转 讛转诇诪讜讚.


讜住讬诪谞讱 [讜住讬诪谉 诇讻讱], 诪讛 砖谞讗诪专: "注讚 讗讘讜讗 讗诇 诪拽讚砖讬 讗诇 讗讘讬谞讛 诇讗讞专讬转诐" (转讛诇讬诐 注讙, 讬讝) "诪拽讚砖讬" 专讜诪讝 诇讗砖讬, 讗讘讬谞讗 讛讜讗 专诪讝 诇专讘讬谞讗 (砖砖诪讜 讛诪诇讗 讛讜讗: 专讘 讗讘讬谞讗) 砖讛诐 讘讗讞专讬转诐 砖诇 讬诪讬 讛转诇诪讜讚.


讗 讜注讜讚 讘砖讘讞 讛讞讻诪讬诐. 讗诪专 专讘 讻讛谞讗: 讗讬砖转注讬 [讗诪专, 住讬驻专], 诇讬 专讘 讞诪讗 讘专 讘专转讬讛 [讘谉 讘转讜] 砖诇 讞住讗: 专讘讛 讘专 谞讞诪谞讬 讗讙讘 讙讝讬专转 砖诪讚讗 [砖诪讚] 谞讞 谞驻砖讬讛 [谞讞讛 谞驻砖讜, 谞驻讟专]. 讻讬爪讚 鈥� 讗讻诇讜 讘讬讛 拽讜专爪讗 讘讬 诪诇讻讗 [讛诇砖讬谞讜 注诇讬讜 讘讘讬转 讛诪诇讱], 讗诪专讜: 讗讬讻讗 讞讚 讙讘专讗 讘讬讛讜讚讗讬 讚拽讗 [讬砖 讗讚诐 讗讞讚 讘讬谉 讛讬讛讜讚讬诐 砖讛讜讗] 诪讘讟诇 转专讬住专 讗诇驻讬 讙讘专讬 [砖谞讬诐 注砖专 讗诇祝 讗谞砖讬诐] 诪讬砖专讗诇 讬专讞讗 讘拽讬讬讟讗 讜讬专讞讗 讘住转讜讗 诪讻专讙讗 讚诪诇讻讗 [讞讜讚砖 讘拽讬抓 讜讞讜讚砖 讘讞讜专祝 诪诪讬住讬 讛诪诇讱], 砖讻谉 拽讛诇 讙讚讜诇 讝讛 讛讬讛 讘讗 诇诇诪讜讚 讘讬砖讬讘转讜 砖诇 专讘讛 讘讬专讞讬 讻诇讛 (讘讗讚专 讜讘讗诇讜诇), 讜讛讗砖讬诪讜 讗讜转讜 砖讛讜讗 讙讜专诐 砖讬讘讟诇讜 讗讜转诐 讛讗谞砖讬诐 诪注讘讜讚转诐.


砖讚专讜 驻专讬住转拽讗 讚诪诇讻讗 讘转专讬讛 [砖诇讞讜 砖诇讬讞 讛诪诇讱 讗讞专讬讜] 讜诇讗 讗砖讻讞讬讛 [诪爪讗讛讜]. 注专拽 讜讗讝诇 [讘专讞 专讘讛 讜讛诇讱] 诪驻讜诪讘讚讬转讗 诇讗拽专讗, 讜诪讗拽专讗 诇讗讙诪讗, 讜诪讗讙诪讗 诇砖讞讬谉, 讜诪砖讞讬谉 诇爪专讬驻讗, 讜诪爪专讬驻讗 诇注讬谞讗 讚诪讬诐 [诇注讬谉 诪讬诐], 讜诪注讬谞讗 讚诪讬诐 [讜诪注讬谉 诪讬诐] 讘专讞 诇驻讜诪讘讚讬转讗. 讘驻讜诪讘讚讬转讗 讗砖讻讞讬讛 [诪爪讗讛讜]. 讜讻讬爪讚 讗讬专注 讛讚讘专 鈥� 讗讬拽诇注 驻专讬住转拽讗 讚诪诇讻讗 诇讛讛讜讗 讗讜砖驻讬讝讗 [讛讝讚诪谉 砖诇讬讞 讛诪诇讱 诇诪讗专讞讜] 砖诇 专讘讛. 诪讛 注砖讜 鈥� 拽专讬讘讜 转讻讗 拽诪讬讛 讜讗砖拽讜讛讜 转专讬 讻住讬, 讜讚诇讬讜讛 诇转讻讗 诪拽诪讬讛 讛讚专 驻专爪讜驻讬讛 诇讗讞讜专讬讛 [讛讘讬讗讜 砖讜诇讞谉 诇驻谞讬讜 讜讛砖拽讜 讗讜转讜 砖转讬 讻讜住讜转, 讜讛讜爪讬讗讜 讗转 讛砖讜诇讞谉 诪诇驻谞讬讜, 讜讞讝专 驻专爪讜驻讜 诇讗讞讜专讬讜], 砖谞注砖讛 讘讜 谞住 讝讛 讘砖诇 专讘讛.


讗诪专讜 诇讬讛 [诇讜]: 诪讗讬 谞注讘讬讚 诇讬讛 [诪讛 谞注砖讛 诇讜]? 讛诇讗 讙讘专讗 讚诪诇讻讗 [讗讬砖 砖诇 讛诪诇讱] 讛讜讗 讜讗讬 讗驻砖专 诇讛砖讗讬专讜 讻讱! 讗诪专 诇讛讜 [诇讛诐]: 拽专讬讘讜 转讻讗 诇拽诪讬讛, 讜讗砖拽讜讛讜 讞讚 讻住讗, 讜讚诇讬讜讛讜 诇转讻讗 诪拽诪讬讛 讜诇转住讬 [拽专讘讜 讗转 讛砖讜诇讞谉 诇驻谞讬讜, 讜讛砖拽讜讛讜 讻讜住 讗讞讚, 讜讛讜爪讬讗讜 讗转 讛砖讜诇讞谉 诪诇驻谞讬讜 讜讬转专驻讗]. 注讘讚讜 诇讬讛 讛讻讬 讜讗转住讬 [注砖讜 诇讜 讻讱 讜讛转专驻讗]. 讗诪专 讗讜转讜 砖诇讬讞: 诪讬讚注 讬讚注谞讗 讚讙讘专讗 讚拽讗 讘注讬谞讗 讛讻讗 [讬讜讚注 讗谞讬 砖讛讗讬砖 砖讗谞讬 诪讞驻砖 讻讗谉] 讛讜讗, 砖讘讜讜讚讗讬 讘砖诇讜 讗讬专注讜 讘讬 讚讘专讬诐 诪讜驻诇讗讬诐 讗诇讛. 讘讞讬砖 讗讘转专讬讛 讜讗砖讻讞讬讛 [讞讬驻砖 讗讞专讬讜 讜诪爪讗讜]. 讗诪专 讛砖诇讬讞: 讗讝诇讬谞讗 诪讛讗 [讛讜诇讱 讗谞讬 诪讻讗谉] 讜讗讬谞讬 诪住讙讬专 讗转 专讘讛, 讜讗驻讬诇讜 讗讬 诪拽讟诇 拽讟诇讜 诇讛讛讜讗 讙讘专讗 [讗诐 讬讛专讙讜 讗转 讛讗讬砖 讛讝讛], 讻诇讜诪专, 讗讜转讬, 鈥� 诇讗 诪讙诇讬谞讗 [讗讙诇讛], 讜讗讬 谞讙讬讚讬 诪谞讙讚讬谉 诇讬讛 [讜讗讜诇诐 讗诐 讬讻讜 讗讜转讬] 鈥� 诪讙诇讬谞讗 [讗讙诇讛], 砖诇讗 讗讜讻诇 诇注诪讜讚 讘注讬谞讜讬讬诐.


讗转讬讜讛讜 诇拽诪讬讛, 注讬讬诇讬讛 诇讗讚专讜谞讗 讜讟专拽讬讛 诇讘讘讗 讘讗谞驻讬讛 [讛讘讬讗讜讛讜 讗转 专讘讛 诇驻谞讬讜. 讛讻谞讬住讜 诇诪住讚专讜谉 拽讟谉 讜住讙专 讗转 讛讚诇转 诇驻谞讬讜]. 讘注讗 专讞诪讬, 驻专拽 讗砖讬转讗 注专拽 讜讗讝讬诇 诇讗讙诪讗 [讘讬拽砖 专讞诪讬诐, 讛转驻专拽 讛拽讬专, 讘专讞 讜讛诇讱 诇讗讙诐]. 讛讜讛 讬转讬讘 讗讙讬专讚讗 讚讚拽讜诇讗 讜拽讗 讙专讬住 [讛讬讛 讬讜砖讘 注诇 讙讚诐 砖诇 讚拽诇 讜诇讜诪讚] 诇注爪诪讜. 讜讘讗讜转讛 砖注讛 拽讗 诪讬驻诇讙讬 讘诪转讬讘转讗 讚专拽讬注讗 [讛讬讜 谞讞诇拽讬诐 讛讞讻诪讬诐 讘讬砖讬讘讛 砖诇 诪注诇讛 讘专拽讬注] 讘讛诇讻讛 讝讜; 讘讚讬谞讬 谞讙注 讛爪专注转 谞讗诪专 砖讗诐 讘讛专转 砖讘注讜专 讛讘砖专 拽讜讚诪转 诇砖注专 诇讘谉 讛爪讜诪讞 讘诪拽讜诐 讛讘讛专转 鈥� 讛专讬 讝讛 谞讙注 讟诪讗, 讜讗诐 砖注专 诇讘谉 拽讜讚诐 诇讘讛专转 鈥� 讟讛讜专.


讜讗讜诇诐 诪讛 讛讚讬谉 讗诐 讛讬讛 住驻拽 讗讬讝讛 诪讛诐 拽讚诐 鈥� 讛拽讚讜砖 讘专讜讱 讛讜讗 讗讜诪专: 讟讛讜专, 讜讻讜诇讛讜 诪转讬讘转讗 讚专拽讬注讗 讗诪专讬 [讜讻诇 讘谞讬 讛讬砖讬讘讛 砖诇 诪注诇讛 讗讜诪专讬诐]: 讟诪讗. 讜讗诪专讬 [讜讗诪专讜]: 诪讗谉 谞讜讻讞 [诪讬 讬讜讻讬讞], 讻诇讜诪专, 诪讬 讬讻专讬注 讘讚讘专? 讜讛住讻讬诪讜 讻讬 谞讜讻讞 [讬讜讻讬讞] 专讘讛 讘专 谞讞诪谞讬. 砖讗诪专 专讘讛 讘专 谞讞诪谞讬: 讗谞讬 讬讞讬讚 讘谞讙注讬诐, 讗谞讬 讬讞讬讚 讘讗讛诇讜转, 砖讛讬讛 讙讚讜诇 诪讗讚 讘讬讚讬注转讜 讘讛诇讻讜转 讗诇讛.


砖讚专讜 砖诇讬讞讗 讘转专讬讛 [砖诇讞讜 诪砖诪讬诐 砖诇讬讞 讗讞专讬讜 诇拽讞转 讗转 谞砖诪转讜]. 诇讗 讛讜讛 诪爪讬 [讛讬讛 讬讻讜诇] 诪诇讗讱 讛诪讜转 诇诪拽专讘 诇讬讛 [诇讛转拽专讘, 诇讙砖转 讗诇讬讜], 诪讻讬讜谉 砖诇讗 讛讜讛 拽讗 驻住讬拽 驻讜诪讬讛 诪讙专住讬讛 [驻住拽 驻讬讜 诪诇诇诪讜讚]. 讗讚讛讻讬 谞砖讘 讝讬拽讗 讜讗讜讬砖 讘讬谞讬 拽谞讬 [讘讬谞转讬讬诐 谞砖讘讛 讛专讜讞 讜谞砖诪注 专注砖 讘讬谉 讛拽谞讬诐], 住讘专 [讞砖讘] 专讘讛 砖讜讜讚讗讬 讙讜谞讚讗 讚驻专砖讬 讛讜讗 [拽讘讜爪转 驻专砖讬诐 讛讬讗]. 讗诪专: 转讬谞讞 谞驻砖讬讛 讚讛讛讜讗 讙讘专讗, [转谞讜讞 谞驻砖讜, 讬诪讜转, 讗讜转讜 讛讗讬砖, 专讘讛], 讜诇讗 讬诪住专 讘讬讚讗 讚诪诇讻讜转讗 [讘讬讚讬 讛诪诇讻讜转]. 讜讗讝 讬讻讜诇 讛讬讛 讛诪诇讗讱 诇讬讟讜诇 讗转 谞砖诪转讜.


讻讬 讛讜讛 拽讗 谞讬讞讗 谞驻砖讬讛 [讻讗砖专 谞讞讛 谞驻砖讜, 谞驻讟专] 讗诪专 专讘讛 讘转砖讜讘讛 诇砖讗诇讛 讘讚讘专 讛谞讙注: 讟讛讜专, 讟讛讜专. 讬爪讗转 (讬爪讗讛) 讘转 拽讜诇 诪诪专讜诐 讜讗诪专讛: 讗砖专讬讱 专讘讛 讘专 谞讞诪谞讬 砖讙讜驻讱 讟讛讜专, 讜讬爪讗转讛 (讬爪讗讛) 谞砖诪转讱 讘讟讛讜专. 谞驻诇 驻转拽讗 诪专拽讬注讗 [驻转拽 诪谉 讛砖诪讬诐] 讘讬砖讬讘讛 讘驻讜诪讘讚讬转讗, 注诇讬讜 讛讬讛 讻转讜讘: 专讘讛 讘专 谞讞诪谞讬 谞转讘拽砖 讘讬砖讬讘讛 砖诇 诪注诇讛. 谞驻拽讜 [讬爪讗讜] 讗讘讬讬 讜专讘讗 讜讻讜诇讛讜 专讘谞谉 诇讗讬注住讜拽讬 讘讬讛 [讜讻诇 讛讞讻诪讬诐 诇讛转注住拽 讘讜, 讘拽讘讜专转讜]. 诇讗 讛讜讜 讬讚注讬 讚讜讻转讬讛 [讛讬讜 讬讜讚注讬诐 讗转 诪拽讜诪讜]. 讗讝诇讜 诇讗讙诪讗 讞讝讜 爪驻专讬 讚诪讟诇诇讬 讜拽讬讬诪讬 [讛诇讻讜 诇讗讙诐 专讗讜 爪驻讜专讬诐 讛注讜诪讚讜转 讜诪讟讬诇讜转 爪诇], 讗诪专讬 [讗诪专讜]: 砖诪注 诪讬谞讛 讛转诐 [谞诇诪讚 诪讻讗谉 讻讬 砖诐] 讛讜讗 诪爪讜讬. 讜讗讻谉 诪爪讗讜讛讜 砖诐.


住驻讚讜讛讜 转诇转讗 讬讜诪讬 讜转诇转讗 诇讬诇讜转讗 [砖诇讜砖讛 讬诪讬诐 讜砖诇讜砖讛 诇讬诇讜转]. 谞驻诇 驻转拽讗 [驻转拽] 诪谉 讛砖诪讬诐 砖谞讻转讘 讘讜: 讻诇 讛驻讜专砖 诪谉 讛讛住驻讚 讬讛讗 讘谞讬讚讜讬, 砖注讚讬讬谉 讗讬谉 讝讛 诪住驻讬拽 讻驻讬 讻讘讜讚讜. 住驻讚讜讛讜 注讜讚 注讚 转讜诐 砖讘注讛 讬讜诪讬 [讬诪讬诐] 诇驻讟讬专转讜. 谞驻诇 驻转拽讗 [驻转拽] 砖谞讻转讘 讘讜 : 诇讻讜 诇讘讬转讻诐 诇砖诇讜诐.


诪住驻专讬诐: 讛讛讜讗 讬讜诪讗 讚谞讞 谞驻砖讬讛 讚诇讬讬讛 讝注驻讗 讜讚专讬 诇讛讛讜讗 讟讬讬注讗 讻讬 专讻讬讘 讙诪诇讗 诪讛讗讬 讙讬住讗 [讗讜转讜 讬讜诐 砖谞讞讛 谞驻砖讜 砖诇 专讘讛 讛讬转讛 专讜讞 住注专讛 讜谞砖讗讛 讛专讜讞 注专讘讬 讗讞讚 讻讗砖专 讛讬讛 专讻讜讘 注诇 讙诪诇 诪爪讚 讗讞讚] 砖诇 谞讛专 驻驻讗 讜砖讚讬讬讛 讘讛讱 讙讬住讗 [讜讛砖诇讬讻转讜 讘爪讚 讛讗讞专]. 讗诪专: 诪讗讬 讛讗讬 [诪讛 讝讛] 砖拽讜专讛 讻讗谉? 讗诪专讬 诇讬讛 [讗诪专讜 诇讜]: 谞讞 谞驻砖讬讛 [谞讞讛 谞驻砖讜, 谞驻讟专] 专讘讛 讘专 谞讞诪谞讬. 讗诪专 诇驻谞讬讜: 专讘讜谞讜 砖诇 注讜诇诐! 讻讜诇讬 注诇诪讗 讚讬讚讱 [讻诇 讛注讜诇诐 砖诇讱] 讛讜讗, 讜专讘讛 讘专 谞讞诪谞讬 讚讬讚讱 [砖诇讱], 讗转 [讗转讛] 砖诇 专讘讛 讜专讘讛 讚讬讚讱 [砖诇讱] 鈥� 讗诪讗讬 拽讗 诪讞专讘转 诇讬讛 诇注诇诪讗 [诪讚讜注 讗转讛 诪讞专讬讘 讗讜转讜, 讗转 诇注讜诇诐]? 谞讞 讝注驻讗 [谞讞讛 讛专讜讞].


讜讻讚讬 诇住讬讬诐 讗转 讛诪注砖讬诐 砖讛转讞诇谞讜 讘讛诐, 砖讚讜讘专 讘讗讜转诐 讞讻诪讬诐 砖讛讬讜 讘专讬讗讬 讘砖专, 诪住驻专讬诐: 专' 砖诪注讜谉 讘谉 讞诇驻转讗 讘注诇 讘砖专 讛讜讛 [讛讬讛]. 讬讜诪讗 讞讚 讛讜讛 讞诪讬诪讗 诇讬讛, 讛讜讛 住诇讬拽 讜讬转讬讘 讗砖讬谞讗 讚讟讜专讗 [讬讜诐 讗讞讚 讛讬讛 讞诐 诇讜 讘讬讜转专 讜讛讬讛 注讜诇讛 讜讬讜砖讘 注诇 砖谉 讛讛专] 讻讚讬 诇爪谞谉 注爪诪讜 诪注讟. 讗诪专 诇讛 诇讘专转讬讛 [诇讘转讜]: 讘转讬, 讛谞讬驻讬 注诇讬 讘诪谞讬驻讗, 讜讗谞讬 讗转谉 诇讬讱 [诇讱] 讘诪转谞讛 讻讻专讬谉 砖诇 谞专讚 (讘讜砖诐). 讗讚讛讻讬 谞砖讘讗 讝讬拽讗 [讘讬谞转讬讬诐 谞砖讘讛 专讜讞], 讗诪专: 讻诪讛 讻讻专讬谉 砖诇 谞专讚 讬砖 诇诪专讬 讚讬讻讬 [诇讘注诇讬讛 砖诇 专讜讞 讝讜].


讘 讜诪注转讛 讞讜讝专讬诐 讗谞讜 诇驻讬专讜砖讛 砖诇 讛诪砖谞讛. 砖谞讬谞讜 砖诐 讘注谞讬谉 讛讝谞转 讛驻讜注诇讬诐 讛注讜讘讚讬诐 诇讘注诇 讛讘讬转: 讛讻诇 讻诪谞讛讙 讛诪讚讬谞讛. 讜砖讜讗诇讬诐: 诇砖讜谉 "讛讻诇" 砖砖谞讬谞讜 诇讗转讜讬讬 诪讗讬 [诇讛讘讬讗 讗转 诪讛], 诪讛 注讜讚 讘讻诇诇 讛讝讛 讬转专 注诇 诪讛 砖讗诪专谞讜? 讜诪砖讬讘讬诐: 诇讗转讜讬讬 讘讗转专讗 讚谞讛讬讙讬 诪讻专讱 专讬驻转讗 讜诪砖转讛 讗谞驻拽讗 [诇讛讘讬讗, 诇讛讜住讬祝, 讘诪拽讜诐 砖谞讜讛讙讬诐 讛驻讜注诇讬诐 诇讗讻讜诇 诇讞诐 讜诇砖转讜转 讬讬谉]. 讚讗讬 讗诪专 诇讛讜 拽讚讬诪讜 讜讗讬讬转讬 诇讻讜 [砖讗诐 专讜爪讛 讗讜诪专 讛拽讚讬诪讜 讘讘讜拽专 讬讜转专 讜讗讘讬讗 诇讻诐] 诪讗讻诇 讜诪砖转讛 讝讛, 讜诇讗 转讘讟诇讜 诪讝诪谉 讛注讘讜讚讛. 讗诪专讜 诇讜: 诇讗 讻诇 讻诪讬谞讱 [诇讗 讛讻诇 诪诪讱] 讗讬谉 讗转讛 专砖讗讬, 讜讗讬谞讱 讬讻讜诇 诇砖谞讜转 诪谉 讛诪谞讛讙.


讙 砖谞讬谞讜 讘诪砖谞讛: 诪注砖讛 讘专讘谉 讬讜讞谞谉 讘谉 诪转讬讗 砖讗诪专 诇讘谞讜 爪讗 讜砖讻讜专 诇谞讜 驻讜注诇讬诐 讜砖讻专 讛讘谉 驻讜注诇讬诐, 讜讗诪专 诇讜 讗讘讬讜 诇讛转谞讜转 讘诪驻讜专砖 诪讛 讛讜讗 诪讗讻讬诇 诇讛诐. 讜诪拽砖讬诐: 讛诇讗 讻讬讜谉 砖谞讗诪专 讘诪砖谞讛 砖讛讻诇 讻诪谞讛讙 讛诪讚讬谞讛, 讛专讬 讝讛 诪注砖讛 诇住转讜专! 砖讛专讬 诪谉 讛诪注砖讛 讗驻砖专 诇诇诪讜讚 砖诇讗 讚讬 讘诪谞讛讙 讛诪讚讬谞讛! 讜诪砖讬讘讬诐: 讞住讜专讬 诪讞住专讗 讜讛讻讬 拽转谞讬 [讞住专讛 讛诪砖谞讛 讜讻讱 讛讬讗 砖谞讜讬讛], 讻讱 讬砖 诇砖谞讜转讛: 讜讗诐 驻住拽 诇讛谉 诪讝讜谞讜转

